[{"text_idx": "#000000", "text": "en la kategorio Pastbakaj\u0302oj, pano, flanojPrepardau\u0306ro: 40 minutoj, kuirdau\u0306ro: 1 horo"}, {"text_idx": "#000002", "text": "1,5 kg rug\u0302s\u0302elaj terpomoj (por 5 porcioj)\nfaruno (kiom g\u0302i estas bezonata)"}, {"text_idx": "#000005", "text": "Pas\u0302o 1 Lau\u0306 konsilo de amiko, mi enkondukis revolucian s\u0302ang\u0302on en la kuirado de terpomoj, tial ke, lau\u0306 diro de familianoj kaj geamikoj, la rezulto atingas nun la plej altan kvaliton."}, {"text_idx": "#000006", "text": "Kontrau\u0306e al la itala jarcenta kutimo, mi ne plu kuiras la terpomojn per boligado en akvo, sed ilin envolvas per aluminifolio kaj bakas en forno 50 minutojn je 200 celsiaj gradoj. Bakado de terpomoj anstatau\u0306 boligado en akvo draste reduktas la akvon postrestontan en ili. Tiel oni povas draste redukti la kvanton da tritika faruno necesa por knedi la terpoman paston. Nokoj kun minimuma kvanto da faruno, farig\u0302as pli delikataj kaj bongustaj: vera frandaj\u0302o!"}, {"text_idx": "#000007", "text": "Pas\u0302o 2 Oni sens\u0302eligu kaj dispremu la j\u0302us bakitajn terpomojn (atentu: ili emas brulvundi la fingrojn!). Oni aldonu plenplenan kulereton da salo, batmiksitan ovon kaj, lau\u0306plac\u0302e, pinc\u0302aj\u0302on da muskato."}, {"text_idx": "#000008", "text": "Pas\u0302o 3 Ni atingas nun la plej gravan demandon: kiom da faruno oni devas aldoni? La plej trafa respondo estus: \u201cTiom da faruno kiom postulas la terpoma pasto!\u201d. Bedau\u0306rinde g\u0302i ne parolas, do oni nepre aldonu la farunon iom post iom, kuleron post kulero, dau\u0306re knedante la paston, g\u0302is g\u0302i ne plu algluig\u0302as al la manoj."}, {"text_idx": "#000009", "text": "Fakte, post kelkaj provoj, la afero farig\u0302as tute rutina. Per horizontaj premmovoj tien kaj reen de iom proksimaj polmoj, oni volvrondigu la paston, kreante longan kaj dikan (diametre, pli-malpli 10 cm-ojn) cilindron. Oni fortranc\u0302u pecon (pli-malpli ok centimetrojn longan) kaj per horizontaj premmovoj tien kaj reen de iom proksimaj polmoj, oni volvrondigu la paston, kreante longan kaj maldikan pastbastoneton (diametre pli-malpli 3 centimetrojn). Se necese, iom farunumu dum la laboro. Per tau\u0306ga tranc\u0302ilo, oni distranc\u0302u la bastoneton je pecetoj pli-malpli 2 centimetrojn longaj."}, {"text_idx": "#000010", "text": "Pas\u0302o 4 Nun venas la arta parto: oni devas doni al la pecetoj finan elegantan buletan formon sed nepre kreante en ili tau\u0306gan kaveton, kiu faciligos la unuforman kuiradon de la pasto."}, {"text_idx": "#000011", "text": "Tiucele mi uzas forketon: tenante g\u0302in per la maldekstra mano, mi volvpremas per la dekstra polekso la peceton kontrau\u0306 la forkodentoj kaj faligas g\u0302in sur pleton. Kompreneble g\u0302is la finlaborado de la tuta pasto, oni akiros tau\u0306gan lertecon."}, {"text_idx": "#000012", "text": "Pas\u0302o 5 Oni aldonu al kvar litroj da boligata akvo 2-3 kuleretojn da salo kaj lau\u0306vice oni enpotigu tau\u0306gan kvanton da nokoj (kelkdekojn). Atentu la s\u0302prucojn: ili brulvundas! \"Je mara nivelo\", post malpli ol unu minuto, la unuaj nokoj ekflosos. Per truita c\u0302erpilo oni translevu ilin sur pladon. Oni aldonu al varmaj nokoj preferatan sau\u0306con, miksu ilin kaj ... bonan apetiton!"}]